# Biološka razpoložljivost

### Iz Wikipedije, proste enciklopedije

Biološka razpoložljivost ali biološka uporabnost je farmakološko merilo deleža neke snovi, ki je v nespremenjeni obliki razpoložljiv v sistemskem krvnem obtoku. Običajno se izraz nanaša na količino resorbirane učinkovine, ki je dejansko na razpolago v tarčnem tkivu. Tako je biološka razpoložljivost ena izmed poglavitnih farmakokinetičnih lastnosti zdravila.

Pri zdravilih govorimo pri intravenski aplikaciji o 100-odstotni biološki razpoložljivosti. Pri drugih vrstah aplikacije (npr. peroralni oziroma preko ust) določimo absolutno biološko razpoložljivost z ozirom na intravenskim dajanjem zdravila. Biološka razpoložljivost zdravil, ki jih ne damo intravensko, je manjša od 100 odstotkov. Izračunamo jo tako, da primerjamo plazemsko koncentracijo učinkovine pri neintravenskem ([AUC]po) in pri intravenskem dajanju zdravila ([AUC]iv), upoštevajoč začetne odmerke dane učinkovine:

Relativna biološka razpoložljivost primerja med seboj različne farmacevtske oblike (na primer plazemsko koncentracijo učinkovine iz tablete napram plazemski koncentraciji učinkovine iz raztopine).

Zdravilo, ki ga ne damo v veno (intravensko), ima navadno biološko razpoložljivost manjšo od 1. Različni fiziološki dejavniki znižajo količino razpoložljive učinkovine v sistemskem krvnem obtoku. Takšni dejavniki so:

- slaba absorpcija iz prebavnega trakta,
- razgradnja ali presnova učinkovine med absorpcijo,
- učinek prvega prehoda.

Vzpostavljeno iz »http://sl.wikipedia.org../../../b/i/o/Biolo%C5%A1ka_razpolo%C5%BEljivost.html«

Kategoriji: Farmacija | Farmakologija

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Català
- Deutsch
- English
- Español
- Français
- Galego
- Nederlands
- ‪Norsk (bokmål)‬
- Português
- Svenska
- ไทย
- 中文